સીબીઆઈના ડાયરેક્ટર આલોક વર્માની અરજી મુદ્દે આજે સુપ્રીમ કોર્ટમાં સુનાવણી દરમિયાન ચીફ જસ્ટિસ રંજન ગોગોઈએ સીવીવીને તેમની વિરુદ્ધ બે સપ્તાહમાં તપાસ પૂર્ણ કરવા આદેશ કર્યો હતો. આ ઉપરાંત નિવૃત જજ એ કે પટનાયકની દેખરેખ હેઠળ સીવીસી તપાસ કરશે. સુપ્રીમ કોર્ટે કેન્દ્ર સરકારને પણ નોટિસ પાઠવી છે. આ સાથે જે સીબીઆઈના વચગાળાના વડા એમ નાગેશ્વર રાવને કોઈપણ પ્રકારના નીતિગત નિર્ણયો નહીં લેવા અને રૂટિન કામકાજ જોવાના નિર્દેશો આપ્યા છે.